# Postup pri zakladaní podnikov

# ROZHODNUTIE PODNIKAŤ

## **Vzniku nápadu** (niečo na trhu chýba, viem niečo veľmi dobre urobiť, nie je konkurencia...)

## Prvá návšteva okresného úradu, odbor živnostenské podnikanie – **výber predmetu podnikania**:

* voľná živnosť (zoznam odporúčaných voľných živností ministerstvom vnútra) – nie je potrebná odborná spôsobilosť

<http://www.minv.sk/?zivnostenske-podnikanie&subor=40259>

* remeselná živnosť (príloha živnostenského zákona)

<http://www.minv.sk/?zivnostenske-podnikanie&subor=39260> – potrebná odborná spôsobilosť vyučením v odbore

* viazaná živnosť (príloha živnostenského zákona) – potrebná odborná spôsobilosť <http://www.minv.sk/?zivnostenske-podnikanie&subor=106419>

## **Výber právnej formy** (SZČO, s.r.o., a.s.) – náklady na založenie, administratíva pri založení, vedenie účtovníctva, riziko podnikania

## **Výber sídla**

Sídlo spoločnosti s ručením obmedzeným môže byť dom, byt, či nebytový priestor.

Ku zriadeniu sídla spoločnosti treba mať súhlas vlastníkov nehnuteľnosti (nájomná zmluva).

!Ako sídlo firmy nemôže byť zriadený p. o. box (poštový priečinok)! Môže byť zriadené virtuálne sídlo s preposielaním prijatých listín

FO máva sídlo firmy vlastné bydlisko (list vlastníctva).

## **Výber názvu firmy**

- odporúčania:

* vybratý názov skontrolovať v: - Obchodnom registri slovenskej republiky.

- ŽR

* zistiť si, či je doména s Vašim názvom firmy voľná - na [www.sk-nic.sk](http://www.sk-nic.sk). (Doména môže mať aj iné koncovky vhodné k vybratému predmetu činnosti .app, .obchod...)
* názov firmy nesmie byť registrovaná ochranná známka. <http://registre.indprop.gov.sk/registre/>
* názov firmy budete často krát diktovať cez telefón – názov by mal byť dobre vyslovovateľný.
* názov firmy by mal byť ľahko zapamatateľný
* je dôležité tiež, aby ste si vymysleli taký názov firmy, ktorý nie je príliš podobný už existujúcemu. Súd pri registrácii nerieši zameniteľnosť, ale je pravdepodobnosť súdneho sporu o zameniteľnosti obchodného mena.

*FO – Meno priezvisko (dodatok)* ***Adam Biely Aranžmány***

*PO – Názov firmy právna forma* ***Aranžmány, s .r .o.***

## **Vytvorenie stratégie** - podnikateľský zámer

## **Vytvorenie zakladateľského rozpočtu** - vytvorenie finančného plánu (prvotné výdavky, zabezpečenie zdrojov)

# PRÁVNA STRÁNKA

## **Vypracovanie dokumentov**

* spoločenská zmluva alebo zakladateľská listina

Zakladateľská listina, resp. spoločenská zmluva, musí obsahovať zákonom (Obchodný zákonník) ustanovené náležitosti:

* obchodné meno a sídlo spoločnosti,
* predmet podnikania,
* určenie spoločníkov,
* výšku základného imania a výšku (splatených) peňažných a nepeňažných vkladov, lehoty splácania vkladu,
* údaje o prvých konateľov spoločnosti a spôsob, konania v mene spoločnosti,
* údaje o správcovi vkladov,
* výšku rezervného fondu a spôsob jeho tvorby,
* predpokladané náklady spoločnosti súvisiace so založením a vznikom spoločnosti...

Ďalšie potrebné dokumenty k vypracovaniu sú:

* podpisový vzor konateľov

## **Splatenie základného imania**

* vyhlásenie správcu vkladu

Základné imanie musí byť minimálne 5.000,- Eur, výška vkladu jedného spoločníka minimálne 750 Eur.

Správca vkladu písomne prehlási, že všetci spoločníci vložili svoje vklady. Vyhlásenie sa priloží k návrhu na zápis do obchodného registra.

## **Okresný úrad odbor živnostenské podnikanie**

|  |  |  |
| --- | --- | --- |
| Živnosť/Registrácia | * Osobne (na úrade) | * Elektronicky (slovensko.sk) |
| voľná | 5 € | 0 € |
| viazaná a remeselná | 15 € | 7,50 € |

## **Založenie bežného účtu**

Je potrebné predložiť spoločenskú zmluvu.

## **Zápis do obchodného registra**

Zápis spoločnosti s.r.o. do obchodného registra. Na to slúži formulár na zápis firmy do OR SR: <http://www.justice.gov.sk/Stranky/Obchodny-register-SR/Formulare-OR-pre-podania-v-elektronickej-podobe.aspx>

Požadované prílohy:

* Formulár návrhu na zápis s notársky overenými podpismi všetkých konateľov
* Zakladateľská listina (jeden spoločník), alebo Spoločenská zmluva (viacero spoločníkov).
* Živnostenské oprávnenie, poprípade výpis zo živnostenského registra
* Vyhlásenie správcu vkladu o splatení vkladu
* Súhlas vlastníka nehnuteľnosti so zápisom sídla firmy v ORSR spolu s listom vlastníctva k nehnuteľnosti, prípadne nájomná zmluva
* Podpisový vzor konateľa/konateľov
* Ak je jediný spoločník: Vyhlásenie, že spoločník nie je jediným zakladateľom alebo jediným spoločníkom vo viac ako dvoch spoločnostiach.

Žiadosť podaná elektronicky – je potrebný zaručený elektronický podpis, úhrada 150 €

## **Iné inštitúcie podľa potreby**

* Regionálny úrad verejného zdravotníctva musí byť posúdené, či prevádzka nemá negatívny vplyv, musí mať prevádzkový poriadok (napr. kaderníctvo, reštaurácia, hotel...)
* Regionálna veterinárna a potravinová správa – ak podnikateľ vyrába a spracúva potraviny

# ĎALŠIE KROKY

* vyhľadanie a prijatie zamestnancov
* prihlásenie zamestnávateľa a zamestnancov do SP, ZP
* online registračná pokladnica (virtuálna registračná pokladnica)
* označenie prevádzkarne
* zariadenie prevádzky
* nákup tovaru
* reklama
* ...